Türi-Tamsalu matkatee trass (ca 65km) kulgeb pea 80% mööda omaaegset kitsarööpmelise raudtee tammi, mis on momendil omakorda 90% rahuldavalt jalgratastega läbitav. **Tamm asub Türi, Järva ja Tapa valla ning Paide linna teritooriumitel.**

MTÜ Türi Tamsalu Matkatee kaasati 2019 maikuus INTERREG Estonia-Latvija <https://www.greenrailways.eu/vali-roheliste-Roobaste-trass> projekti lõpukonverentsile, kus me õhinapõhise organisatsioonina andsime ülevaate MTÜ Türi-Tamsalu Matkateest, selle piirkonnas korraldatud kogukonnasuunalistest ettevõtmistest. Kolm aastat väldanud projekti käigus korrastati Põhja-Lätis ja Lõuna-Eestis vanu kitsarööpmelisi raudteetamme. Projekti eelarve oli üle 1,2 milj.€, remonditi vanu sildasid, rajati puhkekohti, lisati teabetahvleid ja viidastati matkateid. Valdade eestvõtmisel sõlmiti eramaaomanikega tammilõikude kasutuslepingud, osadega ka notariaalselt.

Türi-Tamsalu Matkatee kaasati jalgrattateede reklaamivõrgustikku. **Konkreetse ettepaneku tegi Türi-Tamsalu matkateele piirkonna KOV-de nõustamiseks Viljandi valla teabespetsialist Kati-Katri Koppel.** Väljasõidu Viljandisse koos Järvamaa ja Tapa valla valdkonna esindajatega korraldame septembris.

Miks peaksid vallad olema huvitatud Türi-Tamsalu matkatee arendamisest?

* Oleme osa suurtest juba toimivast võrgustikust GREENRAILWAYS ja EURO 11 ning EURO 13.
* Aitame kaasa noorte ja keskklassi hulgas kasvavale sportlikule trendile hoida tervist liikudes looduses.
* Jalgratturitel on aega kohastuda loodusega, nad on keskkonnahoidlikud.
* Kus rahvas liigub, sinna tekib ka teenustepakkujaid.
* Liiklemiseks trassil tuleb kehtestada reeglid, seada sisse liiklejatele piirangud. Sellega äratame kinnistuomanikes usalduse ja koostööhuvi.

Oluline on koostöös KOV-dega avaliku kasutamise lepingute sõlmimine kinnistuomanikega, vajadusel servituutide määramisega.

----------------------------------

**Ettepanekud Järva valla üldplaneeringu dokumenti**

P1.1

Kogu Türi-Tamsalu matkatee trassi ulatuses määrata ära avalikult kasutatava eratee lõigud. Piiranguteks on, et teelõike võib läbida vaid **jalgsi, suusatades, jalgrattaga või ratsa.**

P1.19

Järva valda läbivale Matkatee trassile teabe- ja puhkekohtade rajamine jalgrataste hoiuraamidega (endised rongijaamad):

1) Esna raudteejaama ette asuvale Järva vallale kuuluvale parkimisplatsile.

2) J-Jaanis Vanatehnika Varjupaiga muuseumvaguni lähedale, tammipoolse värava juurde.

P1.27

Järva valla teritooriumil tammi all asuvad jõe ja magistraalkraavide sillad ja truubid tulevad kaardistada ja vajadusel võõrandada.

P3. Kaasamiskava. Palun lisada: MTÜ Türi-Tamsalu Matkatee ( Reg. nr: 80348125).

9.08.2019 Tõnu Taal (MTÜ Türi-Tamsalu Matkatee juhatuse esimees)